Валскестэнть пансь кото крёсткеть — кудонть потсо семиянь эрьва пряс. Васенценть потс Анися путсь кеменстэшка сюронь зёрнат. Кинень мейле сатыть — ули пек ламо сюронь пурныцякс. Омбоцентень лепштясь пижень гривна — се ярмаконь вельть удачнасто таштыцянень. Колмоцес — валдо суркс — мирдень муицянень. Нилецекс — кирьгасо кантнема крёст — пингензэ печтемс манастырев эрямо туицянень. Ветеце — ве чевнестэ синдезь вете пенеть — неть кандолазт, котоцес — эрьгть, кумбрят — уроз эйдекс ламо сельведь валыцянень.